**R O M Â N I A**

**JUDEȚUL NEAMȚ**

**COMUNA DRĂGĂNEȘTI**

**PROIECT DE HOTĂRÂRE**

**NR: 2 din 30.01.2025**

**privind aprobarea modernizării Sistemului public de alimentare cu apă a U.A.T. Comuna Drăgănești, Jud. Neamț, a valorii estimative a lucrărilor de modernizare și a contractului de lucrări de modernizare corespunzător**

 Consiliul Local al U.A.T. Comuna Drăgănești, Județul Neamț, întrunit în ședința din luna ianuarie 2025;

Analizând temeiurile juridice, respectiv:

1. prevederile art. 129 alin. 2 lit. d) rap. la art. 129 alin. 7 lit. n) și la art. 129 alin. 10 lit. a) și corob. cu art. 129 alin. 2 lit. b) și c), alin. 4 lit. d), e), și f) și alin. 6 lit. a) din O.U.G. nr. 57/2019 privind Codul administrativ,
2. prevederile Legii nr. 241/2006 privind serviciul de alimentare cu apă și de canalizare,
3. prevederile Legii serviciilor comunitare de utilități publice nr. 51/2006,

Ţinând cont de:

1. referatul de aprobare nr. 135/17.01.2025;
2. Rapoartele Comisiilor din cadrul Consiliului Local al U.A.T. Comuna Drăgănești, Județul Neamț;

Luând act de:

1. Hotărârea Consiliului Local al U.A.T. Comuna Drăgănești, Județul Neamț nr. 37 din data de 19.12.2024 de delegare a serviciului de alimentare cu apă și de canalizare către operatorul regional APAVITAL S.A.,
2. Contractul de delegare a gestiunii serviciilor publice de alimentare cu apă și de canalizare nr. 48/2009, consolidat 2021, cu modificările și completările ulterioare,
3. Adresa înaintată de APAVITAL S.A., având nr. 1282/2024, ca răspuns la adresa Primăriei U.A.T. Comuna Drăgănești cu nr.3227/2024, referitoare la neconformitățile și la investițiile necesare pentru funcționarea legală, corectă și optimă a sistemului public de alimentare cu apă,

Având în vedere prevederile Legii nr. 52/2003, privind transparenţa decizională în administraţia publică,

Având în vedere dispoziţiile Legii nr. 24/2000 privind normele de tehnică legislativă,

În temeiul prevederilor art. 139 coroborat cu art. 196 alin. 1 lit. a) și alin. 2 din Ordonanţa de Urgenţă a Guvernului nr. 57/2019 privind Codul administrativ,

**P R O P U N:**

**Art. 1** Se aprobă modernizarea sistemului public de alimentare cu apă al U.A.T. Comuna Drăgănești, Județul Neamț, respectiv construirea unei Stații de Tratare Apă Potabilă Drăgănești, componentă a sistemului public de alimentare cu apă, care să fie echipată corespunzător pentru îndeplinirea scopului constând în tratarea apei potabile din sursa de adâncime disponibilă cel puțin cu:

* un vas de reacție cu capacitatea de 50 mc,
* filtre presurizate cu carbon activ, minim două unități, cu hidraulica aferentă (vane mecanizate),
* pompe de transfer/spălare - cu convertizor de frecvență – două unități,
* sistem injector cu hipoclorit de sodiu (vas de stocare 100 l și pompă digitală de dozare),
* debitmetru electromagnetic cu rol de contorizare și comandă a fluxului de tratare,
* componentă electronică, sistem de automatizare și control SCADA,
* hidraulica aferentă (conducte din PE, vane mecanizate),
* sistem de dezinfecție finală,
* hală și fundație pentru adăpostirea sistemului de tratare,

cu valoarea estimativă de 100.000 eur, fara TVA.

**Art. 2** Se aprobă valoarea estimativă de 100.000 eur, fara TVA, pentru realizarea investiției constând în modernizarea sistemului de alimentare cu apă și de canalizare a U.A.T. Comuna Drăgănești, Județul Neamț, respectiv construirea Stației de Tratare Apă Potabilă Drăgănești.

**Art. 3** Se aprobă ca lucrările de construire a Stației de Tratare Apă Potabilă Drăgănești să fie realizate de către operatorul regional APAVITAL S.A., care va contracta, în nume propriu, serviciile pentru realizarea lucrărilor de modernizare prevăzute la art. 1 de mai sus și va transfera dreptul de proprietate asupra Stației de Tratare Apă Potabilă Drăgănești către U.A.T. Comuna Drăgănești, în condițiile și cu respectarea prevederilor Contractului de delegare a gestiunii serviciilor publice de alimentare cu apă și de canalizare nr. 48/2009.

**Art. 4** Se aprobă ca U.A.T. Comuna Drăgănești, Județul Neamț să plătească operatorului regional APAVITAL S.A. valoarea efectivă a lucrărilor de modernizare prevăzute la art. 1 de mai sus, pe baza facturii/facturilor/devizelor de lucrări și a procesului verbal de recepție la terminarea lucrărilor, în termen de 2 (doi) ani de la data finalizării lucrărilor, consemnată în procesul verbal de recepție la terminarea lucrărilor, respectiv în 24 de rate lunare egale.

**Art. 5** Se aprobă contractul de lucrări ce va fi încheiat de către U.A.T. Comuna Drăgănești, Județul Neamț cu operatorul regional APAVITAL S.A. în vederea realizării lucrărilor de modernizare prevăzute la art. 1, în forma prezentată la Anexa 1 ce constituie parte integrantă a prezentei hotărâri.

**Art. 6** Copie după prezenta hotărâre va fi comunicată Primarului U.A.T. Comuna Drăgănești, Județul Neamț, Serviciului/Biroului Economic din cadrul Primăriei, APAVITAL S.A.și Instituției Prefectului Judetului Neamț.

**Art. 7** (1) Punerea în aplicare a prevederilor prezentei hotărâri se va face cu respectarea cadrului legal incident de către aparatul de specialitate al Primarului U.A.T. Comuna Drăgănești, Județul Neamț și de către APAVITAL S.A.

(2) Aducerea la cunoștință publică a prezentei hotărâri va fi asigurată prin Monitorul Oficial Local al U.A.T. Comuna Drăgănești, Județul Neamț.

 I N I Ț I A T O R, Contrasemnează pentru legalitate,

 P R I M A R, SECRETAR GENERAL,

 ION NECHIFOR CRISTINA GĂINĂ